Ime

Gårdsnummer 40 Ime ligger øst for Mandals bykjerne, i Lindesnes kommune. Ime er et rikt jordbruksområde, men etter utbygginga av Imeheia og Imeskauen til boligformål er området for mange mest kjent som et boligstrøk. 1 584 innbyggere bor på Ime ifølge SSB pr 2009.

Det var på Ime Morten Baad gikk Landskrona i næringa, da han på midten av 1500-tallet drev utstrakt handel med laks og trelast. Hus, brygge og pakkboder ble oppført i Mortensbua øst for elva. Den dag i dag omtales stedet hvor Morten Baad skal ha drevet sin handel for Mortensbua.

Under andre verdenskrig oppførte de tyske okkupantene luftvernbatteri på Langåsen på Ime. I dag finnes fortsatt rester etter kanonstillinger og bygninger fra Ime Batteri.   

Like ved E-39 ligger Ime skole som er en stor barneskole for østre del av Mandal. Ime boligområde deles opp i Ime 1, 2 og Skinsnesheia (omtales av mange som Ime 3) og ligger i åsen opp fra Imesletta. Skinsnesheia er et nytt boligområde i Mandal, og er fortsatt under utbygging. Tregdeveien starter på Ime som en avkjørsel fra E-39 mellom Ime skole og Ime bedehus.

Bilder 

Strøk i Mandal by
Gårder i Lindesnes